Šiomis aplinkybėmis pagrindiniai Komisijos patikinimo, kad ištekliai panaudoti pagal teisinę sistemą ir patikimo finansų valdymo principus, šaltiniai yra Komisijos atlikto audito darbo, Europos Audito Rūmų (toliau EAR) atlikto audito rezultatai ir OLAF pateiktos ataskaitos, taip pat nacionalinių institucijų pateikta informacija, pirmiausia audito nuomonės ir klaidų lygio kontrolės statistiniai duomenys, per metus pateikiami metinėse kontrolės ataskaitose ir atliekant nacionalinės sistemos auditus.

EP rezoliucijoje dėl bendrojo biudžeto įvykdymo patvirtinimo kelta keletas klausimų, pavyzdžiui, dėl būtinybės gerinti pasidalijamąjį valdymą, supaprastinimo, veiklos rezultatų ir tam tikrų kitų dalykų. Šie prašymai išsamiai aptarti per biudžeto įvykdymo patvirtinimo procedūrą, visų pirma su pranešėju ir Biudžeto kontrolės komiteto (CONT) nariais. Pirmininko pavaduotojos K. Georgievos rašte pateikta įrodymų, kad Komisija oficialiai įsipareigojo visapusiškai ir laiku įgyvendinti tam tikrus veiksmus ir priemones, susijusius su iškeltais klausimais.

Komisija nuodugniai išnagrinėjo EP ir Tarybos per 2013 m. biudžeto įvykdymo patvirtinimo procedūrą iškeltus susirūpinimą keliančius klausimus.

auditai vietoje, per kuriuos, remiantis rizikos vertinimo rezultatais, tikrinamos tvirtinančiųjų institucijų apskaitos sistemos ir pateiktų duomenų apie finansines pataisas patikimumas; 2014 m. šių auditų mastas padidintas, siekiant gauti papildomo patikinimo.

Kontrolės priemonės taip pat paskirstytos laike, tam tikra kontrolė vykdoma po to, kai išlaidos patvirtinamos Komisijai. Pirmiausia, užbaigus programas, bus atliekamas galutinis likutinės rizikos, taigi įgyvendinimo sėkmės, įvertinimas.

– pirmojo lygmens kontrolė, per kurią visos išlaidos patikrinamos prieš jas deklaruojant Komisijai;

Jeigu Komisija, remdamasi vertinimais ir analize, mano, kad VN duomenys neteisingi, tai bus aiškiai atskleista atitinkamoje jos tarnybų MVA.

Atsakydama į prašymą, kad generaliniai direktoriai savo MVA pateiktų informaciją apie VN praneštą klaidų lygį ir apie Komisijos atliktas pataisas, Komisija primena, kad šią informaciją generaliniai direktoratai šiuo metu teikia apie visas veiksmų programas, kurioms taikoma išlyga. Nuo 2014 m. ši tvarka išplėsta ir pradėta taikyti visoms veiksmų programoms, vadovaujantis ad hoc principu.

1.4.Apibendrinamoji ataskaita ir MVA (26–27, 217–218 dalys)

Atsakydama į EP prašymą, Komisija 2014 m. apibendrinamojoje ataskaitoje paaiškino, kaip apskaičiuojama su rizika susijusi suma, kartu nurodė įvertintą taisomųjų priemonių poveikį.

Dėl prašymo apibendrinamojoje ataskaitoje pateikti tinkamą „patikinimo pareiškimą“ Komisija pabrėžia, kad atsižvelgiant į poreikį griežtinti finansų kontrolę, nes tai vienas pagrindinių administracinės reformos ir griežtinimo tikslų nuo 2000 m., valdymo sistemoje (ypač pagal FR 66 straipsnio 9 dalį) generaliniams direktoriams suteikti visapusiški įgaliojimai ir nustatyta asmeninė atsakomybė už finansų valdymą. Todėl generaliniams direktoriams prisiėmus valdymo atsakomybę užtikrinamas būtinas atskaitomybės struktūros tęstinumas ir tvarumas.

Komisija primena, kad Kolegija prisiima politinę atsakomybę pagal SESV 317 straipsnį ir kasmet tvirtina apibendrinamąją ataskaitą, kurioje pateikiama praėjusių metų MVA santrauka (FR 66 straipsnio 9 dalis). Komisija mano, kad MVA ir apibendrinamąja ataskaita kartu pasiekiami vidaus ir išorės atskaitomybės tikslai.

Dėl EP prašymo paaiškinti tipinius nurodymus dėl MVA (dėl galimos neigiamos nuomonės, sankcijų mechanizmo) Komisija pabrėžia, kad pagal dabartinius nurodymus įgaliotieji leidimus suteikiantys pareigūnai jau gali daryti išvadą, kad neturi pagrįsto patikinimo, jog taikomomis kontrolės procedūromis pakankamai užtikrinamas atitinkamų sandorių teisėtumas ir tvarkingumas.

Dėl sankcijų mechanizmo pažymėtina, kad ir FR, ir Tarnybos nuostatuose šiuo metu jau yra nustatyta, kad įgaliotasis leidimus suteikiantis pareigūnas atsako pagal drausmines procedūras ir kad jam tenka piniginė atsakomybė už neteisėtą veiklą, sukčiavimą arba korupciją.

2. Supaprastinimas

2014–2020 m. teisinėje sistemoje nustatytomis priemonėmis sukurtas tolesnio paprastinimo pagrindas, pavyzdžiui, sumažintas programų skaičius, suderintos Europos struktūrinių ir investicijų fondų ir kitų ES priemonių nuostatos, labiau įtvirtintas supaprastintas išlaidų apmokėjimas, įdiegti bendrieji veiksmų planai, sumažinta audito našta, laikantis proporcingumo principo.

Naujoje žemės ūkio ir kaimo plėtros srities teisinėje sistemoje numatyta supaprastinimo elementų, pavyzdžiui, kaimo plėtros srityje – smulkiųjų ūkininkų schema arba standartinės išlaidos ir vienkartinių išmokų mokėjimai. Tačiau kadangi dauguma šių elementų VN yra savanoriški, jų praktinis poveikis priklauso nuo valstybės sprendimo dėl jų įgyvendinimo. Be to, dėl kai kurių elementų, kuriuos per teisėkūros procedūrą nustatė teisėkūros institucijos, pradiniai Komisijos pasiūlymai tapo sudėtingesni. Komisija taip pat pradėjo supaprastinimo peržiūrą, apie jos rezultatus netrukus bus informuoti visi atitinkami suinteresuotieji subjektai.

Kalbant apie sanglaudos politiką, VN pasiūlyta įvairių paprastinimo galimybių, ir dabar VN turi jomis pasinaudoti, kartu vengdamos perteklinio reglamentavimo. Be to, patobulinus teisės aktus, neseniai supaprastintos viešųjų pirkimų ir valstybės pagalbos taisyklės; jas visiškai įgyvendinus, turėtų sumažėti klaidų lygis. Komisija dar ėmėsi politinės iniciatyvos ir sudarė ekspertų grupę, kad ši atliktų nepriklausomą vertinimą, kaip VN įgyvendina paprastinimo priemones, ir įvardytų tolesnio taisyklių paprastinimo galimybes. 2015 m. liepos 10 d. Komisija priėmė sprendimą sudaryti Aukšto lygio nepriklausomų ekspertų grupę Europos struktūrinių ir investicijų fondų paramos gavėjams skirtiems supaprastinimams stebėti; apie tai 2015 m. birželio 9 d. paskelbė už regioninę politiką atsakinga Komisijos narė Corina Creţu. Grupės paskirtis – įvertinti, kaip VN pasinaudojo galimybėmis supaprastinti tvarką fondų paramai gauti ir naudojimąsi šia parama, kad sumažėtų paramos gavėjams tenkanti administracinė našta.

Nuo 2016 m. pradės veikti elektroninio sanglaudos politikos administravimo sistema. 2014–2020 m. reglamentavimo sistemoje suteikiama daugiau galimybių naudotis supaprastintu išlaidų apmokėjimu, numatyta naujų supaprastintų priemonių, pavyzdžiui, bendrieji veiksmų planai; šios priemonės apibrėžtos tik pagal tai, kokius produkto ir rezultatų rodiklius reikia pasiekti, o įgyvendinamos laikantis supaprastinto išlaidų apmokėjimo tvarkos. Be to, kalbant apie užimtumą, Komisija VN veda seminarus supaprastinimo tema. Komisija ketina iki 2015 m. pabaigos EP ir Tarybai pristatyti esamos supaprastinimo padėties apžvalgos ataskaitą.

Dėl supaprastinto išlaidų apmokėjimo ir fondų taisyklių suderinimo mažėja gavėjų administracinė našta ir klaidų rizika. Todėl paprastinimas padeda sutelkti jėgas tam, kad būtų pasiekti projektų ir programų rezultatai.

Komisija stebės, kaip kiekvienoje politikos srityje įgyvendinami supaprastinimo elementai ir, naudodamasi Administracinio supaprastinimo rezultatų suvestine, iki 2015 m. pabaigos suderins šias atskiras iniciatyvas.

Komisija atsižvelgs į šios stebėsenos ir koordinavimo veiklos rezultatus per DFP laikotarpio vidurio peržiūrą (kurią suplanuota atlikti 2016 m. pabaigoje) ir per kitą FR peržiūrą.

3. Veiklos rezultatai (303–310 dalys)

Naujos kartos 2014–2020 m. DFP išlaidų programos padės siekti strategijos „Europa 2020“ tikslų, nes jos daugiau sutelktos į veiklos rezultatus, kaip išsamiai paaiškinta pirmiau minėtame pirmininko pavaduotojos K. Georgievos laiške.

Atsižvelgdama į 2013 m. gruodžio 3 d. EP rezoliuciją dėl integruotos vidaus kontrolės sistemos (40 punktas) , Komisija ėmėsi būtinų priemonių ir 2015 m. sudarė Tarpinstitucinę rezultatais grindžiamo biudžeto sudarymo darbo grupę.

EP prašo, kad generalinių direktorių valdymo plane butų nustatytas ribotas skaičius tikslų, apie kurių įgyvendinimą jie praneštų savo MVA. Komisija pabrėžia, kad 2013 m. MVA aptarta pažanga, padaryta siekiant 2013 m. valdymo planuose nustatytų orientyrų ir ilgalaikių tikslų, taip pat pateikta vertinimų ir atlikto veiklos audito rezultatų santrauka.